**Azərbaycan Respublikasının Şəhərsalma və Tikinti Məcəlləsində**

**dəyişiklik edilməsi haqqında**

**AZƏRBAYCAN RESPUBLİKASININ QANUNU**

Azərbaycan Respublikası Konstitusiyasının 94-cü maddəsinin I hissəsinin 1-ci və 20-ci bəndlərini rəhbər tutaraq **qərara alır:**

Azərbaycan Respublikasının Şəhərsalma və Tikinti Məcəlləsində (Azərbaycan Respublikasının Qanunvericilik Toplusu, 2012, № 9, maddə 838; 2014, № 7, maddələr 766, 787, № 10, maddə 1165; 2015, № 5, maddə 503; 2016, № 11, maddə 1773, № 12, maddə 2010; 2017, № 5, maddə 755, № 6, maddələr 1019, 1043, 2018, № 3, maddə 373, № 5, maddələr 837, 850; Azərbaycan Respublikasının 2018-ci il 28 dekabr tarixli 1451-VQD nömrəli Qanunu) aşağıdakı dəyişikliklər edilsin:

1. 79.1.5-ci maddədə “reklam qurğuları istisna olmaqla,” sözləri “bu Məcəllənin 81.1-ci maddəsində nəzərdə tutulmuş ölçülərdən az olan reklam qurğularının, habelə” sözləri ilə əvəz edilsin.

2. 81.1-ci maddənin birinci cümləsində “ölçülərindən asılı olmayaraq” sözləri “reklam yerləşdirilməsi üçün nəzərdə tutulmuş sahəsi (çoxtərəfli qurğularda isə bir tərəfin sahəsi) 60 kvadratmetr və ya bundan çox təşkil edən” sözləri ilə əvəz edilsin.

3. 81.1.3-cü maddəyə “mülkiyyət” sözündən sonra “hüququnu, yaxud “Reklam haqqında” Azərbaycan Respublikası Qanununun 26.2-2-ci maddəsinə uyğun olaraq” sözləri əlavə edilsin.

4. 81.1.6-cı maddədə “torpaq” sözü “daşınmaz əmlak” sözləri ilə əvəz edilsin və həmin maddəyə “ərazinin” sözündən sonra “rəngli fotosu və” sözləri əlavə edilsin.

5. 92-1.1-ci maddəyə “qurum” sözündən sonra “tikintisinə icazə tələb olunan” sözləri əlavə edilsin.

6. 101.2-ci maddəyə hər iki halda “reklam” sözündən əvvəl “tikintisinə icazə tələb olunan” sözləri əlavə edilsin.

 **İlham Əliyev**

**Azərbaycan Respublikasının Prezidenti**

Bakı şəhəri, 1 fevral 2019-cu il

№ 1477-VQD